A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Alaptörvény 32. cikk (2) bekezdésében kapott felhatalmazás alapján az önkormányzat rendelettel kíván megfelelni annak a követelménynek, amely a nemzeti vagyon egészét képező állami és helyi önkormányzati vagyonra vonatkozó egységes szabályozás és vagyongazdálkodási alapelvek rögzítésére megalkotott törvényekben foglalt elvárásoknak megfelel.


RÉSZLETES INDOKOLÁS

1. §-ához: a telekalakítás során kialakult csopaki 1254/21 helyrajzi számú, „kivett beépítetlen terület” megnevezésű, 49 m2 nagyságú, a csopaki 1254/23 helyrajzi számú, „kivett beépítetlen terület” megnevezésű, 81 m2 nagyságú és a csopaki 1254/24 helyrajzi számú, „kivett közforgalom elől elzárt magánút” megnevezésű, 157 m2 nagyságú ingatlanokat a forgalomképes üzleti vagyoni körbe fel kell venni


2. §-ához: a telekalakítás során kialakult csopaki 1254/22 helyrajzi számú, „kivett közút” megnevezésű, 450 m2 nagyságú ingatlant a forgalomképtelen törzsvagyonba kell sorolni.

3. §-ához: A csopaki 2436 helyrajzi számú ingatlan 183 m2 nagyságú területének értékesítése az ingatlan-nyilvántartásban átvezetésre került, a forgalomképes vagyonelemek közül törölni kell. A csopaki 1254/10 helyrajzi számú ingatlant törölni kell a forgalomképes vagyonelemek közül; A csopaki 1254/5 és 1254/14 helyrajzi számú ingatlanokat törölni kell a forgalomképtelen ingatlanok közül;

4. §-ához: A módosító rendelet hatályba lépéséről rendelkezik.

